**GESTIONAREA RELATIILOR DE MUNCA ATIPICE DINTRE ZILIERI ŞI BENEFICIARI**

**Abstract**

Lucrarea îşi propune abordarea atât din punct de vedere teoretic cât şi practic a muncii atipice prestate de către zilieri în folosul unui beneficiar care îşi desfăşoară activitatea în anumite domenii de activitate şi care are nevoie de prestarea unor munci necalificate şi cu caracter ocazional.

Lucrarea urmăreşte identificarea evoluţiei numărului de zilieri şi de beneficiari, a domeniilor de activitate în care s-a înregistrat cei mai mulţi zilieri în perioada anului 2011 (când a intrat în vigoare legea cadru) şi până în anul 2015 dar şi în scopul evidenţierii impactului pe care reglementarea acestui tip de mună îl are asupra populaţiei neocupate, în general.

**Cuvinte cheie:** relatii de muncă, zilieri, beneficiari, drepturi şi obligaţii

**1.Munca atipică–măsură necesară de flexibilizare a muncii şi a relatiilor de muncă din România**

Munca atipică se referă la relațiile de muncă neconforme modelului standard sau «tipic» al muncii cu normă întreagă, prestate regulat, sub incidența unui contract încheiat pe perioadă nedeterminată, cu un singur angajator.Conceptul de muncă atipică acoperă atât munca cu contract pe perioadă determinată sau cu normă parțială, cât și munca prin agent de muncă temporară sau unele forme de lucru pe cont propriu [2].Munca este atipică deoarece izvorul ei nu este contractual individual de muncă ci acordul expres al părţilor derivate din legea speciala.[3]

Modificările şi completările legislativevcare au urmat aderării României la Uniunea europeană au avut ca prioritate flexibilizarea relaţiilor de muncă şi reglementarea unor forme noi de angajarea forţei de muncă prin:contracte de muncă pe durată determinată, contracte de muncă cu timp parţial, munca prin agent de muncă temporară, munca la domiciliu;

Astfel, în contextul flexibilizării relaţiilor de muncă, o atenţie deosebită s-a acordat şi se acordă **combaterii fenomenului muncii fără forme legale**.

În anul 2010, a fost elaborat, în acest scop, **Planul Naţional de Acţiune** pentru implementarea **Strategiei naţionale privind reducerea incidenţei muncii nedeclarate pentru perioada 2010-2012.**

Strategia s-a putut concretiza şi prin adoptarea în anul 2011 a Legii nr. 52/2011privind exercitarea unor activităţi cu caracter ocazional desfăşurate de zilieri**.** Acest act normativ conduce la flexibilizarea şi simplificarea procedurilor de ocupare în cazul lucrătorilor zilieri, dar şi reducerea cazurilor de muncă fără forme legale şi nefiscalizată, în condiţiile în care, în practică, s-a dovedit că munca nedeclarată se manifestă şi prin folosirea în mod ilegal a forţei de muncă zilieră.

Legea menţionată vizează flexibilizarea și simplificarea procedurilor de angajare în cazul lucrătorilor zilieri pentru anumite activități exclusiv necalificate, în domenii limitativ prevăzute de lege, dar si reducerea cazurilor de muncă fără forme legale și nefiscalizată.Aşadar, Munca în regim de zilier reprezintă un regim derogator de la prevederile Legii nr. 53/2003 Codul muncii, formele de angajare în cazul lucrătorilor zilieri sunt simplificate, nefiind nevoie de încheierea unui contract de muncă și de proceduri formalizate de înregistrare la inspectoratele teritoriale de muncă. [1]

 **2.Identificarea domeniilor de activitate în cadrul cărora se pot desfăşura activităţi necalificate cu caracter ocazional**

Activităţile cu caracter ocazional sunt explicate de legiuitor ca fiind acele activităţi care se desfăşoară în mod întâmplător, sporadic sau accidental şi care nu are un caracter permanent.

Aşadar, se pot presta activităţi cu caracter ocazional în următoarele domenii: agricultură; vânătoare şi pescuit; silvicultură, exclusiv exploatări forestiere; piscicultură şi acvacultură;pomicultură şi viticultură; apicultură; zootehnie; spectacole, producţii cinematografice şi audiovizuale, publicitate, activităţi cu caracter cultural; manipulări de mărfuri; activităţi de întreţinere şi curăţenie.

 **3. Caracteristicile relaţiei de muncă dintre zilier şi beneficiarul lucrării**

**3.1.Modalitateaconcretă de stabilire a relaţiei de muncă dintre părţi.Procedura de executare a unor activităţi de către zilieri**

Relaţia de muncă dintre zilier şi beneficiar se statorniceşte fără încheierea unui contract de muncă, legea stabilind doar necesitatea existenţei unui acord de voinţă dintre cele două părţi.

Zilieruleste persoana fizică, cetăţean român sau străin, ce are capacitate de muncă şi care desfăşoară activităţi necalificate, cu caracter ocazional, pentru un beneficiarcontra unei remuneraţii, acesta din urmă putând fi o persoana juridică, persoană fizică autorizată, întreprindere familială sau individuală pentru care zilierul execută activităţilecu caracter ocazional.

Zilierul poate fi doar persoana care are vârsta de 16 ani împliniţi si, exceptional, 15 ani impliniti pentru care este nevoie de acordul prealabil al părinţilor sau reprezentanţilor legali.ca măsură de protecţie a drepturilor la securitate şi sănătate în muncă, activităţile prestate de zilierii cu vârsta de până în 18 ani trebuie să fie potrivite cu dezvoltarea lor fizică.

În temeiul legii, durata activităţii ocazionale care poate fi exercitată este de minim o zi corespunzătoare cu 8 ore de muncă.Durata zilnică a activităţii unui zilier nu poate depăşi 12 ore iar pentru lucrătorii minori care au capacitate de muncă -6 ore. În cazul în care părţile convin un număr mai mic de ore de activitate, plata muncii zilierului se va face pentru echivalentul a cel puţin 8 ore de muncă.

De interes este că a fost limitată perioada maximă pentru care se poate presta activităţi pentru acelaşi beneficiar de către un zilier în sensul că „niciun zilier nu poate pe o perioadă mai lungă de 90 de zile cumulate pe durata unui an calendaristic”.

Considerăm că, dacă legiuitorul nu instituia această limită, ar fi existat tentaţia multor beneficiari de a nu angaja forţă de muncă în baza unui contract tipic de muncă şi ar fi abuzat de dreptul lor de a utiliza prestarea activităţilor de către zilieri.

Zilierul nu poate fi utilizat de către beneficiar pentru prestarea unei activităţi pentru o terţă persoană.

**3.2. Enumerarea drepturilor şi obligaţiilor beneficiarului lucrărilor şi ale zilierului**

Beneficiarul are **dreptul** de astabili activităţile pe care urmează să le desfăşoare zilierul, locul executării activităţii şi durata acesteia.Totodată va exercita controlul asupra modului de îndeplinire a lucrărilor.

**Obligaţiile beneficiarului** lucrărilor sunt:

*a)* să înfiinţeze şi să completeze Registrul de evidenţă a zilierilor care se păstrează la sediul beneficiarului al cărui model este reglementat în legea cadru;

*b)* să prezinte Registrul de evidenţă a zilierilor organelor de control abilitate;

*d)* să asigure instruirea şi informarea zilierului zilnic cu privire la activitatea pe care urmează să o presteze, riscurile şi pericolele la care poate fi expus în exercitarea activităţii, precum şi cu privire la drepturile zilierului, în condiţiile prevăzute de prezenta lege;

*e)* să plătească zilierului, la sfârşitul fiecărei zile de lucru, remuneraţia convenită;

*f)* să asigure, pe cheltuiala proprie echipamente de lucru şi de protecţie care se impun datorită naturii şi specificului activităţii desfăşurate de zilier;

*g)*să plăteascăşi să vireze impozitul pe venit datorat pentru activitatea prestată de zilier în cunatum de 16% calculat la remuneraţia brută;

*h)* să înregistreze în Registrul de evidenţă a zilierilor, în ordine cronologică, toţi zilierii cu care are relatie de muncă Registrul se întocmeşte zilnic, exceptând perioadele în care nu se apelează la serviciile zilierilor.Beneficiarul va înainta lunar, până cel târziu la data de 5 a fiecărei luni, către Inspectoratul Teritorial de Muncă unde îşi are sediul un extras al Registrului de evidenţă a zilierilor conţinând înregistrările din luna precedentă iar Inspecţia Muncii va centraliza la nivel naţional datele transmise .

 Activitatea zilierilornu conferă calitatea de asiguratîn sistemul public de pensii, sistemul asigurărilor sociale pentru şomaj şi nici în sistemul de asigurări sociale de sănătate. Acesta va putea încheia, opţional, o asigurare de sănătate şi/sau de pensie. Pentru veniturile realizate din activitatea prestată de zilieri nu se datorează contribuţiile sociale obligatorii nici de către zilier, nici de către beneficiar.

ÎnsuşireaCât priveşte **drepturile zilierului**, acesta are dreptul la o remuneraţie stabilită prin negociere directă între părţi iar cuantumul remuneraţiei brute orare stabilite de părţi „nu poate fi mai mic*,* decâtvaloareapeoră a salariului de bază minim brut peţarăgarantatînplatăşi se acordă la sfârşitulfiecăreizile de lucrusau la sfârşitulsăptămânii, înainte de semnareaînRegistru de cătrezilierşibeneficiar.”

Dacă ne raportăm la momentul de faţăşiavândînvederecăsalariul[minim peeconomiea](http://www.avocatnet.ro/content/articles/id_44567/Salariul-minim-2017-1450-de-lei-de-la-1-februarie.html)crescut de la 1 februarie 2017 la 1450 lei brut, **zilieriisuntplătiți cu celpuțin 8,735 lei/oră.** De exmplu, dacăzilierul a lucrat8 ore ,remuneraţia la finalulzileiva fi de 69,88 brut.Dovada plăţii remuneraţiei zilnice se face prin semnătura zilierului în Registrul de evidenţă a zilierilor.

**4. Situatia statistică privind activitatea zilierilor la nivel Naţional în perioada 2011-2015**

Trebuie să precizăm că nu regăsim prea multe informaţii statistice referitoare la munca zilierilor sau a numărului de beneficiari care utilizează forţa de muncă a acestora.Însă Inspecţia Muncii centralizează informaţiile succinte trimise din teritoriu referitoare la aceste aspecte ca urmare a publicării în fiecare an al Raportului de Activitate a Inspecţiei Muncii .

Instituţia are această obligaţie de a elabora şi publica annual acest raport în temeiul prevederilor art.5 din Legea nr.108/1999.

**Tabel nr.1 Nr.de persoane juridice**

**care au achizitionat /transmis Registrul de Evidenţă Zilieri şi nr.poziţii înregistrate**

|  |  |  |  |
| --- | --- | --- | --- |
| Data si anul  | Nr.persoane juridicecare au achizitionat Registrul  | Persoane juridicecare au transmis o copie a Registrului | Numarpozitiiinregistrate |
| 31.dec.11 | 8324 | 4868 | 2342010 |
| 31.dec.14 | 27887 | 21134 | 19.891.662 |
| 31.dec.15 | 31334 | 24182 | 18984693 |

*Sursa: prelucrare proprie după datele Inspecţiei Muncii*

**Fig.nr.1 Nr.persoane juridice**
**care au achizitionat Registrul de Evidenţă a Zilierilor (2011-2015)**

Observăm din Fig.nr.1-2 că din anul 2011 până în anul 2015, numărul persoanelor care au achizitionat şi transmis la Inspectoratele teritoriale de muncă Registrul de Evidenţă a Zilierilor a cunoscut un trend descendent, semn că beneficiarii apelează tot mai des la această formă de prestare a activităţii în pofida muncii nedeclarate.

**Fig.nr.2 Persoane juridice
care au transmis o copie a Registrului de Evidenţă a Zilierilor (2011-2015)**

Cât priveşte numărul de poziţii înregistrate în Registrul de Evidenţă a Zilierilor, anul 2015 a cunoscut un trend descendent, comparative cu anii 2011 şi 2014, fapt care poate demonstra că zilierii au fost utilizaţi de către beneficiari pe durate mai mari până la cel mult 90 zile.

**Fig.nr.3 Numar pozitii
inregistrate în Registrul de Evidenţă a Zilierilor (2011-2015)**

Precizăm că numărul de 18.984.693 de poziţii nu echivalează cu numărul total de zilieri pentru cei 5 ani (2011-2015) deoarece un zilier poate fi evidenţiat la mai multe poziţii din registru, ţinând cont de faptul că o persoană poate desfăşura activităţi necalificate cu caracter ocazional pentru acelaşi beneficiar pe o perioadă de cel mult 90 de zile cumulate pe durata unui an calendaristic.Astfel un zilier poate fi înregistrat în registrul de evidenţă la acelaşi beneficiar la mai multe poziţii.

**Tabel nr.1.Distribuţia pe domenii de activitate a zilierilor înregistraţi la nivel naţional (2011-2014)**

|  |  |  |
| --- | --- | --- |
| **Domeniul de activitate**  | **31 dec.2011** | **31.dec.2014** |
| *Agricultură* | 891.967 | 4.615.555 |
| *Vânătoare şi pescuit* | 4.942 | 60.191 |
| *Silvicultură* | 305.681 | 2.654.123 |
| *Piscicultură şi acvacultură* | 8.776 | 40.182 |
| *Pomicultură şi viticultură* | 473.225 | 2.641.624 |
| *Apicultură* | 4.574 | 11.623 |
| *Zootehnie* | 59.515 | 319.272 |
| *Spectacole* | 96.847 | 696.021 |
| *Manipulări de mărfuri* | 94.690 | 700.564 |
| *Întreţinere şi curăţenie* | 132.235 | 911.892 |
| *Nedefinit* | 269.558 | - |
| **Total înregistrări** | 2.342.010  | **12.651.047** |

Dacă ne referim la distribuţia pe domenii de activitate a zilierilor înregistraţi la nivel naţional pentru anii 2011-2014, SEconstată că în anul 2014 comparativ cu anul 2011, pentru toate domeniile de activitate numărul zilierilor a crescut (Tabel nr.2).

Observăm că domeniul Agricultură se situează pe primul loc în privinţa numărului de zilerieri, urmat de Silvicultură iar pe locul trei domeniul de activitate Pomicultură şi viticultură.

**Concluzii**

Problematica gestionării muncii nedeclarate a devenit o prioritate pentru ţările Uniunii Europeane şi, implicit, pentru România. Astfel, Legea nr. 52/2011 a fost adoptată în vederea reglementării acestei tipologii de muncă şi pentru ţinerea cât mai bună a evidenţei yilierilor pe domenii de activitate.Am observat că nu pentru toate domeniile economiei naţionale se poate apela la munca zilierilor, însă analizând datele expuse anterior, putem constata că actualul cadru juridic care reglementează munca zilieră, a dus la o creştere semnificativă a numărului de persone ocupate pe piaţa muncii, dar a ridicat o serie de probleme de punerea în aplicare care privesc sănătatea şi securitatea zilierilor, protecţia minorilor care desfăşoară muncă zilieră, domeniile în care se poate desfăşura munca necalificată cu caracter ocazional.

De asemenea, am constatat că Registrul de evidenţă tip stabilit de legiuitor cât şi normele metodologice permit înregistrarea în mai multe poziţii ale aceluiaşi zilier astfel că face imposibilă identificarea cu exactitate a numărului de zilieri înregistraţi , deoarece acest registru permite ca aceeaşi persoană să apară în Registrul beneficiarului de multe ori într-o lună sau într-un an.Considerăm oportun a se modifica metodologia de evidenţă şi transmitere a datelor referitoare la zilieri tocmai în scopul identificării facile a numărului total de populaţie ocupată în România pe o perioadă de referinţă.

Totuşi, constatăm că reglementarea unei asemenea munci prestate de yilieri creşte rata de ocupare în rândul populaţiei necalificate, facilitează obţinerea de venituri personale dar şi la bugetul de stat, totodată exonerează şi de răspundere contravenţională pe acele persoane care ar folosi muncă la negru în lipsa unei asemenea reglementări.

**Bibliografie:**

1. Bocean, Claudiu George *Munca desfăşurată în regim zilier*, Raporturi de muncă nr. nr. 5/2012
2. Guga, ŞTefan, *Munca atipică în România .O perspectivă de ansamblu de la izbucnirea crizei în România* , Proiectul „Abordarea provocărilor generate de noua legislație a muncii și a dialogului social în România“, Buc.2016
3. Ţiclea Alexandru *Tratat de dreptul muncii*, Edit.Universul Juridic, Buc., 2016
4. Legea nr.108/1999 privind Inspecţia Muncii
5. Legea nr. 52/2011privind exercitarea unor activităţi cu caracter ocazional desfăşurate de zilieri
6. <https://www.inspectiamuncii.ro/documents>